**מכרז כ"א** **מנהל/ת תחום חברה וקהילה במנהלת התחדשות עירונית**

**תיאור התפקיד: גיבוש, התוויית וביצוע מדיניות הרשות המקומית בתחום ההיבטים החברתיים והקהילתיים הכרוכים בתהליכי התחדשות עירונית.**

**תחומי אחריות:**

1. גיבוש מדיניות בתחום העבודה החברתית-קהילתית בתהליכי התחדשות עירונית
2. ליווי, הנחיה ופיקוח על העבודה החברתית במתחמי ההתחדשות העירונית
3. קיום קשר שוטף עם הקהילה והתושבים לצורך קידום מיזמי התחדשות עירונית
4. תיווך בין הקהילה לרשות העירונית בכל הנוגע להתחדשות עירונית

**תנאי סף:**

1. **השכלה**:

בעל תואר אקדמי שנרכש במוסד המוכר על ידי המועצה להשכלה גבוהה או שקיבל הכרה מהמחלקה להערכת תארים אקדמיים בחוץ לארץ באחד או יותר מהתחומים הבאים: כלכלה, גאוגרפיה, אדריכלות, עבודה סוציאלית, חינוך, משפטים, סוציולוגיה, פסיכולוגיה, פוליטיקה וממשל, מדיניות ציבורית או בעל תואר אקדמי שני בגישור ויישוב סכסוכים או תכנון ערים או בעל תואר אקדמי אחר וסיים קורס יועצים חברתיים או קורס התחדשות עירונית בראייה מקומית המוכר ע"י הרשות הממשלתית להתחדשות עירונית.

**או**

הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, תשע"ג-2012 וסיים קורס יועצים חברתיים או קורס התחדשות עירונית בראייה מקומית המוכר ע"י הרשות הממשלתית להתחדשות עירונית.

**או**

תעודת סמיכות לרבנות ("יורה יורה") לפי אישור הרבנות הראשית לישראל וסיים קורס מקצועי.

1. **ניסיון מקצועי**:

עבור בעל תואר אקדמי כמוגדר לעיל – ניסיון מקצועי של שנתיים בעבודה חברתית-קהילתית

עבור הנדסאי רשום – 3 שנות ניסיון כאמור

עבור טכנאי רשום –4 שנות ניסיון כאמור

יתרון לניסיון בתחום התחדשות עירונית

יתרון למי שעבר קורס בתחום ההתחדשות העירונית

1. **ניסיון ניהולי**:

יתרון בניסיון בעבודה ניהולית

**מאפייני תפקיד נוספים:**

1. ייצוגיות, שירותיות, הקשבה וסובלנות
2. יכולת בניית הסכמות ופתרון קונפליקטים
3. יכולת הובלת תושבים בתהליכים מורכבים ולטווח זמן ארוך
4. עיסוק המשלב בין תחום העבודה החברתית-קהילתית ותחום התכנון
5. יכולת עמידה מול קהל
6. עבודה מול בעלי עניין מגוונים (עובדי הרשות, יזמים, בעלי נכסים ותושבים)
7. עבודה בשעות לא שגרתיות (כנסים וכו')

**כפיפות:** מנהל מנהלת התחדשות עירונית

**היקף משרה:** 100%

**שכר:** שכר בכירים בכפוף לאישור משרד הפנים והנהלת החברה

**הגשת מועמדות:** מועמדים/ות העונים/ות לדרישות הנ"ל בלבד, **יגישו את מועמדותם/ן** בצירוף קו"ח, המלצות, אסמכתאות להכשרה אקדמית ומקצועית, אסמכתאות לניסיון המקצועי הנטען וכיוצ"ב. **מועמדים שלא יגישו את המסמכים הנלווים פנייתם לא תקבל התייחסות**. לדוא"ל: emi@sderotec.co.il **, מועד אחרון להגשת מועמדות: 4/8/2024 עד בשעה 12:00**.